Kamu bisa jelasin ke aku soal Hans Christian Oersted dalam bahasa jawa?

Hans Christian Ørsted (14 Agustus1777 ing Rudkøbing – 9 Maret 1851 ing Kopenhagen) punika salah satunggiling ahli fisika saha kimia Dhènemarken, ingkang angsal prabawa filsafat Immanuel Kant. Ing taun 1820 piyambakipun manggihaken gandhèngan antawis listrik kaliyan magnetisme ing satunggiling èkspèrimèn ingkang prasaja sanget. Piyambakipun nuduhi manawi kawat ingkang dipunaliri arus listrik saged enolak dom magnet kompas. Ørsted boten saged nyukani penjelasan ingkang marem kanggé fénoménah puniki. Piyambakipun ugi boten nyobi ndèkèk fénoménah punika ing warangka matématis.

Ørsted boten ingkang kapisan manggihaken gandhèngan antawis listrik saha magnetisme. Sadèrèngipun punika sampun wonten tiyang Italia anami Gian Domenico Romagnosi, sawatawis 18 taun sadèrèngipun. Romagnosi punika ahli hukum Italia. Cathetan prakawis pamanggihan Romagnosi dipunterbitaken ing 1802 ing satunggiling koran Italia, nanging komunitas ngèlmiah boten wonten ingkang nggatosaken.

Ing 1825 Ørsted maringi sumbangsih wigatos kanggé kimia. Piyambakipun ingkang kapisan ndamel aluminium.

Unit magnetisme oersted dipunsukani nama makaten kanggé mumulèni piyambakipun.